شەفەق
نیوز/  هەنای وەرز سەرد زمسان وەگەرد قەیران
دارایی سەختیگ رێککەفن، دڵنگ سەنین  لەلای
فرە کەس سەختەو بوود،   و چارەیەک لە پەنابردن
وە بازاڕەیل باڵە فرووشتن نەێرن.
وەگەرد
زیایبوین داوای دڵنگ وەکارهاوریاگ ک لە ئۆڕوپا هاوریانە، بازاڕەیل لەنگە لە هەولێر
گەرمەو بوون، دویای ئەوەگ فرە لە خیزانەگان لەجیای بازاڕە گەوراگان روی وەپیان کەن.
نارین
حەمید داڵگ سێ مناڵە ئەرا ئاژانس شەفەق نیوز ئووشێد: لە ساڵەیل گوزەیشتە هەمیشە لە
بازاڕە گەوراگان سەنیایمن، بەڵکم ئەمساڵ لەوەر قەیرانە ئابووریەگە رازی مناڵەیلم
کردم لەیلا بسینیمن، دویای ئەوەگ ژنەفتیمن ک فرەی دڵنکەگان نوون، و وەڕاسیەو ک ئمڕوو
دڵنگەیل خاسیگ کەفتە دەسمان.
حوسامەدین
محمد ئووشێد: ئمڕوو دوو جفت کەوش سەنم، یەکیگیان وەرزشیە وە نرخەیل گونجیاگیگ، و ئەرا
ئاژانس شەفەق نیوز ئووشێد: لەی وەختە نێەتوێەنبمن دڵنگەیل نوویگ بسینبمن لەوەر رەوشە
ئابووریە سەختەگە.
و
دوینێد ک نرخەگان گونجیاگن و چشتەگان هەرچەن وەکارهاوریاگن بەڵکم خاسن.
لەلای
خوەییش، هۆکەر کارزان خاوەن دوکان دڵنگ وەکارهاوریاگ ئەڵمانیە دیاری کەێد ک ئەوسا
ئی دڵنگەیلە وە ئەرزان فرووشتیایمن چوونکە گشتی مارکەن وفرەبان وەکار نەهاوریانە،
بەڵکم ئەمساڵ بازاڕگە جوور جارانی نییە ک دیرکەفتن مووچەگان کاریگەری لەبان بازاڕەگە
داشت.
و ئەرا
ئاژانس شەفەق نیوز دیاری کەێد ک ئیمە ناچار بویمن وەهەر نرخیگ بفرووشیمن تا پویل
بکەفێدە دەسمان و بڕەیلیگ تر لە دڵنگ باریمن.
